61
Morroal Aurdü Aman Bóktan
1 “⌊Lod⌋ Godón Samu kürükama,
zitülkus wa kürü küngrinürr
morroal bóktan büdrratóm elklaza-koke pamkolpamdó.
Wa kürü ugósüm zirrkapónórr ibü dólóng byónüm, yón-gyauri nidi ngyabendako,
akó igó bóktan amgolóm wagó, ka sab ibü panzedó suso, ⌊ut-ut bairrün⌋ pamkolpam tümün müótüdü iszan nidipko,
akó aurdü amono tümün müótüdü nidipko.+
2 Wa kürü zirrkapónórr bóktan amgolóm wagó, ene tonarr kari pokoa Lodón tóba morroal tonarr pupo ainüm,
akó ene tonarr kari pokoa God ⌊kolaean darrem⌋ aliónüm, wankü nidi bóka bamgündako.
Wa kürü zirrkapónórr ibü zao-zao bainüm, nidi yón gyaurdako,+
3 akó Zaeonóm* nidi yón gyaurdako, ibü igó elklaza aliónüm
agurr kingan müóngdur,† a urtók buru‡ koke,
bagürwóm, a yón gyaur koke,
agür wórr, a wirri gyaur koke.
I sab morroal nugupzan korale,
Lod tüób ne kla iritürr.
I sab blamana tómbapónórre dümdüm ne klamko,
akó ngibürr pamkolpama Godón ngi wirri kwitüm emngyelnórre wa ne kla tómbapólórr.”
8 Lod bóktanórr wagó,
“Kürü wirri ubia dümdüm tulmilüm,
a ka alzizi amanikdóla gómól tonarr akó ngibürr ne kolae tonarrko.
Ka sab kólba pamkolpam darrem kla aliónüm, ka ne poko bóktarró tónggapónóm,
akó ka sab ⌊alkamül-koke tónggapórrón bóktan⌋ ingrino usakü.
9 Ibü olmalbobatal sab umulürrün pamkolpam korale blaman bwób-bwób,
ibü olmalbobatal sab umulürrün korale blaman pamkolpamab aodó.
Blamana ibü nidi nósenórre, sab emzyetórre wagó,
ene is módógako, ka Lod nibiób bles ninarre.”
10 Zerrusalem bóktando wagó,
“Ka Lodón wirri barnginwómi yagurlo,
ka Godón bagürwómi yagurlo.
God kürü zid baini püti kyónürr morroal mórrkenyórrzan,
akó tóba ⌊dümdüm tonarr⌋ errkya kürükama kokrrap mórrkenyórrzan,
wamaka kol amióg pama müóngdur batene ⌊prristzan⌋,
wamaka pam amióg kola tóba püti baindo agurr büb püti ain klame.”+
11 Zid küpazan bamkenda tüpdü, da dódórr bainda,
akó didiburrdü ne aritürrün zid küpa bamkenda,
Lod God sab dümdüm tonarr dódórr ine akó pamkolpama sab oya agür bókyerre,
kókó blaman bwób-bwób pamkolpama dümdüm ngyaben akó oya agür korale.
+ 61:1 Luk 4:18-19 + 61:2 Metyu 5:4 * 61:3 Zaeon podoan ngie. Ene pododó Zerrusalem wirri basirr we kwitüm aelórróna. Da Aesaya ibükwata bóktanda, Zerrusalem akó Isrrael. † 61:3 agurr kingan müóngdur, oya küp módóga: bagürwóm. ‡ 61:3 urtók buru, oya küp módóga: yón gyaur. + 61:10 Okaka Amzazirrün Kla 21:2